Yoani Sánchez

Yoani Maria Sánchez Cordero (født 1975) er en cubansk blogger, aktivist og regimekritiker.

Gjennom bloggen Generación Y har hun etablert et forum for kritikk av myndighetene på Cuba og mangelen på ytringsfrihet i landet. Boken Cuba libre. Vivir y escribir en La Habana, som Sánchez utga på spansk i 2010, er oversatt til flere språk, blant annet engelsk, fransk og tysk. Hun har vært anholdt og plassert i husarrest,Maja Gudim Burheim: «Ingen grobunn for Cuba-vår» , Journalen, 21. mai 2012. Høgskolen i Oslo og Akershus, og Institutt for journalistikk og mediefag.Maria Pettersson: «Spania vil endre EUs Cuba-politikk», Bistandsaktuelt, 17. juli 2010. og myndighetene har gjentatte ganger nektet henne å reise til utlandet.«Cuban dissident blogger Yoani Sanchez denied travel», BBC News, 4. februar 2012. I oktober 2012 ble hun pågrepet av politiet da hun forsøkte å dekke rettssaken mot den spanske politikeren som førte bilen Oswaldo Paya omkom i.«Cuban dissident blogger Yoani Sanchez arrested», BBC News, 5. oktober 2012.

Sánchez ble i 2008 tildelt den spanske journalistutmerkelsen Ortega y Gasset-prisen av avisen El País.«Cubansk blogger fikk journalistpris», digi.no, 7. april 2008. Året etter ble hun tildelt Maria Moors Cabot-prisen av Columbia University, men ble nektet å reise til New York for å motta utmerkelsen.«Cuba blogger cannot receive prize», BBC News, 14. oktober 2009. Magasinet Time kåret henne i 2009 til en av verdens 100 mest innflytelsesrike personer.«Yoani Sánchez», Time, 30. april 2009.

 Utgivelser 
 Havana real. One woman fights to tell the truth about Cuba today, Brooklyn, NY: Melville House, 2011. ISBN 978-1935554257
 Cuba Libre. Von der Kunst, Fidel Castro zu überleben, München: Heyne Verlag, ISBN 3453167376, ISBN 978-3453167377
 Cuba libre. Vivre et écrire à La Havane, Montréal: M. Brûlé, 2010. ISBN 9782894854907, ISBN 2894854900
 Cuba libre. Vivir y escribir en La Habana, Madrid: Debate, 2010. ISBN 978-9562583251

 Referanser 

 Eksterne lenker 
 Generación Y

Kategori:Cubanske forfattere
Kategori:Cubanske politikere
Kategori:Bloggere
Kategori:Cubanske menneskerettighetsaktivister
Kategori:Personer fra Havanna
Kategori:Mottakere av International Women of Courage Award
Kategori:Aktivister fra Mellom-Amerika og Karibia